Bubur kacang hijau

Bubur kacang hijau merupakan sejenis bubur yang dibuat daripada kacang hijau, santan kelapa, nisan dan bahan-bahan lain.

Bubur kacang hijau ialah makanan pencuci mulut di kawasan Asia Tenggara. Di Malaysia, bubur kacang hijau dibuat daripada kacang hijau dengan santan dan gula kabung, gula Melaka (nisan) atau gula tebu (gula merah di Indonesia). Kacang hijau direbus sampai empuk, dan gula dan santan ditambahkan.

Ia sering disajikan sebagai pencuci mulut, makanan ringan, minum petang, dan makanan selesa; Namun, bubur ini juga merupakan pilihan terkenal untuk sarapan atau makan malam.

 Di Malaysia
Di Malaysia, para peniaga restoran peribumi sering menghidangkan bubur kacang hijau setiap pagi dan tengah hari pada hari Jumaat sebagai sedekah dan amal jariah bagi jemaah yang ingin ke masjid menunaikan solat Jumaat. Mereka biasanya juga menawarkan roti bakar dan bubur caca.

Hidangan bubur kacang hijau boleh dicampurkan bersama bahan lain seperti daun pandan, durian, mangga, pulut hitam dan sagu bagi meningkatkan lagi rasa enak. Bubur kacang hijau durian ini juga sedap jika dimakan bersama roti. Bubur kacang hijau yang dicampurkan dengan nisan (gula Melaka) berwarna lebih gelap berbanding bubur kacang yang tidak dicampurkan dengan manisan nisan. Bubur itu juga memiliki rasa yang lebih kuat, hasil pengaruh rasa nisan itu sendiri.

Bubur kacang hijau merupakan makanan kegemaran Noraniza Idris, Sarimah Ahmad, Nasir Bilal Khan, Aiman Tino, Siti Nurhaliza & Khai Bahar menunjukkan bubur ini mendapat tempat di hati warga Malaysia pelbagai latar belakang dan merentas generasi.
Dalam Hidangan India Malaysia
Dalam komuniti India Malaysia, ia jugadipanggil  “Paruppu Kanji”.Walaupun sangat serupa dengan versi Melayu, versi India Malaysia cenderung menggunakan santan yang lebih pekat dan kadangkala dimasak bersama ramuan seperti biji sagu atau dal lain untuk tekstur tambahan.Selain itu, versi india Selatan, Moong Dal Payasam juga terkenal dalam kalangan Indian Malaysia

Di India
Moong Dal Payasam merupakan salah satu variasi bubur kacang hijau yang asal dari India Selatanhttps://www.vegrecipesofindia.com/moong-dal-payasam-recipe/. Ia merupakan salah satu hidangan utama dalam Masakan Tamil. https://www.indianhealthyrecipes.com/moong-dal-kheer-recipe-pesarapappu-payasam-recipe/https://www.tarladalal.com/moong-dal-payasam-pasi-paruppu-payasam-40599rBubur ini diperbuat daripada kacang hijau (moong dal) yang dimasak dengan susu, santan, gula atau jaggery (Sarkara India), dan dimasukkan rempah seperti kayu manis.Ia popular sebagai pencuci mulut dalam masyarakat India Selatan terutama semasa perayaan seperti Onam, Pongal, dan majlis keagamaan lain.

Galeri

Lihat juga
Bubur jagung
Bubur kacang

Kategori:Masakan Malaysia
Kategori:Bubur